डिप्टी सीएमओ की मौत की न्यायिक जांच शुरू  
लखनऊ में जेल में रहस्यमय ढंग से मारे गए डिप्टी सीएमओ डॉ वाईएस सचान की मौत की न्यायिक जांच शुरू हो गई है।
लखनऊ में जेल में रहस्यमय ढंग से मारे गए डिप्टी सीएमओ डॉ वाईएस सचान की मौत की न्यायिक जांच शुरू हो गई है। जांच कमीशन ने जेल के अफ़सरों को उनकी भूमिका के लिए कड़ी फटकार लगाई। कमीशन ने सीसीटीवी फुटेज से लेकर पोस्टमॉर्टम की वीडियो फिल्म तक जांच के लिए मंगाई है।  जांच कमीशन के सामने कई बड़े सवाल हैं कि कैसे जेल अस्पताल के वार्ड से डॉ. सचान ऊपरी मंज़िल पर पंहुचे। सचान की मौत के एक हफ्ते पहले ही जेल में नया जेलर क्यों लाया गया और फोरेंसिक टीम के वहां पहुंचने से पहले ही क्यों बॉडी हटा ली गई। इन सभी सवालों के जवाब मिलने अभी बाकी हैं।